[ফায়ারফক্সে নতুনত্ব] ফায়ারফক্সের সাহায্যে এখন আরো সহজে, আরো দ্রুতগতিতে আপনি আপনার পছন্দসই জায়গায় ইচ্ছেমতো যেতে পারবেন।
নতুনভাবে সাজানো নীড়পাতায় (হোমপেজ) আপনার বহুল ব্যবহৃত মেনু অপশনগুলো খুঁজে পাবেন এবং ব্যবহার করতে পারবেন এখন আরো সহজে।
যেমন: ডাউনলোড, বুকমার্ক, হিস্ট্রি, এড-অন, সিঙ্ক এবং সেটিংস।
[নতুন ট্যাব পাতা] আমরা আপনার নতুন ট্যাব পাতাকেও করেছি উন্নততর।
নতুন ট্যাব পাতার সাহায্যে আপনি এখন সহজে, মাত্র এক ক্লিকে চলে যেতে পারেন সর্বশেষ বা সম্প্রতি যে যে পাতায় গিয়েছিলেন সেখানে, কিংবা যেসব সাইটে প্রায়ঃশই যান সেসব সাইটে।
নতুন ট্যাব পাতা ব্যবহার করতে হলে, আপনার ব্রাউজারের উপরের দিকে '+' চিহ্নে ক্লিক করুন, এতে একটি নতুন ট্যাব খুলবে।
নতুন ট্যাব পাতায় এখন আপনি সেইসব পাতা এবং সাইটের থাম্বনেইল দেখতে পাবেন, 'অসাম বার হিস্ট্রি'তে সংরক্ষিত তথ্য মোতাবেক যেগুলোতে আপনি সম্প্রতি গিয়েছিলেন বা প্রায়ঃশই যান।
আপনার নতুন ট্যাব পাতাটি নিজের মতো করে সাজিয়ে নিত হলে পছন্দসই থাম্বনেইলটিতে ক্লিক চেপে সরিয়ে সুবিধামতো স্থানে বসিয়ে নিন এবং ইচ্ছেমতো পাল্টান সেগুলোর ক্রম।
পুশপিন চিহ্নে ক্লিক করলে সাইটটি বর্তমান অবস্থানে অনড় (লক) হয়ে যাবে, আর কোনো সাইট বাদ দিতে চাইলে ক্লিক করুন সেটির ক্রসচিহ্নে।
নতুন ট্যাব পাতাকে আগের মতো ফাঁকা দেখতে চাইলে ডানপাশে উপরে কোণায় 'ঘরকাটা' (গ্রিড) চিহ্নে ক্লিক করুন।
নতুন ফায়ারফক্স বেছে নিন এখনই আর এর নতুন নতুন সুবিধাগুলো ব্যবহার করতে শুরু করুন আজই।